Απόφαση του Γενικού Δικαστηρίου της 16ης Σεπτεμβρίου 2013 – GL2006 Europe κατά Επιτροπής
(Υπόθεση T-435/09) 1
(«Ρήτρα διαιτησίας – Συμβάσεις χρηματοδοτικής συνδρομής συναφθείσες στο πλαίσιο του πέμπτου και του έκτου προγράμματος-πλαισίου για κοινοτικές δράσεις έρευνας και τεχνολογικής αναπτύξεως και στο πλαίσιο του προγράμματος eTEN – Σχέδια Highway, J WeB, Care Paths, Cocoon, Secure-Justice, Qualeg, Lensis, E-Pharm Up, Liric, Grace, Clinic και E2SP – Καταγγελία των συμβάσεων – Επιστροφή των καταβληθέντων ποσών – Χρεωστικά σημειώματα – Ανταγωγή – Εκπροσώπηση της προσφεύγουσας»)
Γλώσσα διαδικασίας: η αγγλική
Διάδικοι
Προσφεύγουσα-εναγόμενη: GL2006 Europe Ltd (Birmingham, Ηνωμένο Βασίλειο) (εκπρόσωποι: M. Gardenal και E. Belinguier-Raiz, δικηγόροι)
Καθής-ενάγουσα: Ευρωπαϊκή Επιτροπή (εκπρόσωποι: αρχικώς S. Delaude και N. Bambara, στη συνέχεια S. Delaude, επικουρούμενοι από τον R. Van der Hout, δικηγόρο)
Αντικείμενο
Αφενός, προσφυγή ασκηθείσα από την εταιρία GL2006 Europe δυνάμει του άρθρου 238 ΕΚ, βάσει ρητρών διαιτησίας, με την οποία η προσφεύγουσα βάλλει κατά ελέγχων που διεξήγαγε η OLAF στις εγκαταστάσεις της τον Δεκέμβριο του 2008, της αποφάσεως που περιέχεται στην επιστολή της 10ης Ιουλίου 2009 και με την οποία η Επιτροπή έθεσε τέρμα στη συμμετοχή της προσφεύγουσας σε δύο σχέδια έρευνας και τεχνολογικής αναπτύξεως, καθώς και δώδεκα χρεωστικών σημειωμάτων εκδοθέντων από την Επιτροπή στις 7 Αυγούστου 2009, τα οποία αφορούσαν την επιστροφή των ποσών που κατέβαλε η Επιτροπή στην προσφεύγουσα στο πλαίσιο της συμμετοχής της σε δώδεκα σχέδια έρευνας και αναπτύξεως και, αφετέρου, ανταγωγή με αίτημα την επιστροφή των εν λόγω ποσών.ΔιατακτικόΤο Γενικό Δικαστήριο αποφασίζει:Καταργεί τη δίκη ως προς την προσφυγή της GL2006 Europe Ltd.Υποχρεώνει την GL2006 Europe να καταβάλει στην Ευρωπαϊκή Επιτροπή το ποσό των 2 258 456,31 ευρώ εντόκως από της λήξεως των προθεσμιών που τάσσονται στα χρεωστικά σημειώματα της 7ης Αυγούστου 2009.Καταδικάζει την GL2006 Europe στα δικαστικά έξοδα.